CELEX: 32017R1506
Language: hu
Date: 2017-08-28 00:00:00
Title: A Bizottság (EU) 2017/1506 végrehajtási rendelete (2017. augusztus 28.) a malein-hidrazid hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, továbbá az 540/2011/EU bizottsági végrehajtási rendelet mellékletének módosításáról (EGT-vonatkozású szöveg. )

29.8.2017   
            
            
               HU
            
            
               Az Európai Unió Hivatalos Lapja
            
            
               L 222/21
            
         A BIZOTTSÁG (EU) 2017/1506 VÉGREHAJTÁSI RENDELETE
   (2017. augusztus 28.)
   a malein-hidrazid hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, továbbá az 540/2011/EU bizottsági végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikke (1) bekezdésére,
   mivel:
   
               (1)
            
            
               A 2003/31/EK bizottsági irányelv (2) felvette a 91/414/EGK tanácsi irányelv (3) I. mellékletébe a malein-hidrazid hatóanyagot.
            
         
               (2)
            
            
               A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagoknak tekintendők, és az 540/2011/EU bizottsági végrehajtási rendelet (4) mellékletének A. részében is fel vannak sorolva.
            
         
               (3)
            
            
               A malein-hidrazid hatóanyag jóváhagyása az 540/2011/EU végrehajtási rendelet mellékletének A. részében foglaltaknak megfelelően 2017. október 31-én lejár.
            
         
               (4)
            
            
               A 844/2012/EU bizottsági végrehajtási rendelet (5) 1. cikkének megfelelően és az említett cikkben előírt határidőn belül kérelmet nyújtottak be a malein-hidrazid hatóanyag jóváhagyásának meghosszabbítása iránt.
            
         
               (5)
            
            
               A kérelmező a 844/2012/EU végrehajtási rendelet 6. cikkének megfelelően előírt kiegészítő dokumentációt benyújtotta. A referens tagállam a kérelmet hiánytalannak találta.
            
         
               (6)
            
            
               A jelentéstevő tagállam a társjelentéstevő tagállammal konzultálva elkészítette a jóváhagyás érvényességének meghosszabbítására benyújtott kérelmet értékelő jelentést, amelyet 2015. április 30-án benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.
            
         
               (7)
            
            
               A Hatóság a megújításértékelő jelentést észrevételezésre megküldte a kérelmezőnek és a tagállamoknak, majd a kapott észrevételeket továbbította a Bizottságnak. A Hatóság ezenkívül közzétette a kiegészítő összegző dossziét.
            
         
               (8)
            
            
               A Hatóság 2016. április 29-én eljuttatta a Bizottsághoz arra vonatkozó következtetéseit (6), hogy a malein-hidrazid várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Bizottság 2016. október 6-án ismertette a malein-hidrazidra vonatkozó megújítási jelentés tervezetét a Növények, Állatok, Élelmiszerek és Takarmányok Állandó Bizottságával.
            
         
               (9)
            
            
               A kérelmező lehetőséget kapott arra, hogy a megújításra vonatkozó jelentéstervezettel kapcsolatban észrevételeket tegyen.
            
         
               (10)
            
            
               Legalább egy, malein-hidrazidot tartalmazó növényvédő szer egy vagy több reprezentatív felhasználása tekintetében megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek. Ezért helyénvaló meghosszabbítani a malein-hidrazid jóváhagyását.
            
         
               (11)
            
            
               A malein-hidrazid jóváhagyásának meghosszabbítására vonatkozó kockázatértékelés korlátozott számú reprezentatív használaton alapul, ez azonban nem korlátozza azon használatokat, amelyek tekintetében a malein-hidrazidot tartalmazó növényvédő szerek engedélyezhetők. Ezért indokolt feloldani a kizárólag növénynövekedés-szabályozóként való felhasználásra történő korlátozást.
            
         
               (12)
            
            
               Az 1107/2009/EK rendelet 14. cikke (1) bekezdésének a rendelet 6. cikkével összefüggésben értelmezett rendelkezései alapján, valamint a jelenlegi tudományos és műszaki ismeretek fényében azonban a jóváhagyás feltételeit ki kell egészíteni bizonyos feltételekkel és korlátozásokkal. Különösen meg kell határozni a gyárilag előállított hatóanyag toxikológiai szempontból releváns hidrazin-szennyeződésének felső határértékét, amelyet a Hatóság által biztonságosnak ítélt 0,028 mg/kg-ban kell megállapítani.
            
         
               (13)
            
            
               A gyártók számára ugyanakkor elegendő időt kell biztosítani az említett felső határérték betartásához szükséges gyártási folyamatok és ellenőrzések végrehajtásához.
            
         
               (14)
            
            
               Az 540/2011/EU végrehajtási rendelet mellékletét ennek megfelelően módosítani kell.
            
         
               (15)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A hatóanyag jóváhagyásának meghosszabbítása
   A malein-hidrazid hatóanyag jóváhagyása az I. mellékletben meghatározottak szerint meghosszabbításra kerül.
   2. cikk
   Az 540/2011/EU végrehajtási rendelet módosításai
   Az 540/2011/EU végrehajtási rendelet melléklete e rendelet II. mellékletének megfelelően módosul.
   3. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   A rendelet 2017. november 1-jétől alkalmazandó, kivéve az I. mellékletben szereplő táblázat „Tisztaság” oszlopának hidrazid-tartalmat meghatározó rendelkezését, amely 2018. november 1-jétől alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 28-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 309., 2009.11.24., 1. o.
   
   
      (2)  A Bizottság 2003/31/EK irányelve (2003. április 11.) a 91/414/EGK tanácsi irányelvnek a 2,4-DB, a béta-ciflutrin, a ciflutrin, az iprodion, a linuron, a malein-hidrazid és a pendimetalin hatóanyagként való felvétele céljából történő módosításáról (HL L 101., 2003.4.23., 3. o.).
   
      (3)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).
   
      (4)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
   
      (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).
   
      (6)  EFSA Journal 2016;14(5):4492. Online elérhető a következő címen: www.efsa.europa.eu.
   
      I. MELLÉKLET
      
                  Közhasználatú név,
                  azonosító szám
               
               
                  IUPAC-név
               
               
                  Tisztaság (1)
                  
               
               
                  Jóváhagyás dátuma
               
               
                  Jóváhagyás lejárta
               
               
                  Egyedi rendelkezések
               
            
                  Malein-hidrazid
                  CAS-szám: 123-33-1
                  CIPAC-szám: 310
               
               
                  6-hidroxi-2H-piridazin-3-on
               
               
                  ≥ 979 g/kg
                  2018. november 1-jéig a hidrazid-szennyeződés a technikai anyagban nem haladhatja meg az 1 mg/kg értéket.
                  2018. november 1-jétől a hidrazid-szennyeződés a technikai anyagban nem haladhatja meg az 0,028 mg/kg értéket.
               
               
                  2017. november 1.
               
               
                  2032. október 31.
               
               
                  Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a malein-hidrazidról szóló megújítási jelentésben és különösen annak I. és II. függelékében található megállapításokat.
                  Az átfogó értékelésben a tagállamoknak fokozott figyelmet kell fordítaniuk a következőkre:
                  
                              —
                           
                           
                              a fogyasztók védelme,
                           
                        
                              —
                           
                           
                              a szert kezelők és más dolgozók biztonsága; a felhasználási feltételek között elő kell írni megfelelő egyéni védőfelszerelés használatát.
                           
                        A tagállamoknak adott esetben gondoskodniuk kell arról, hogy a kezelt növények címkéjén fel legyen tüntetve, hogy azokat malein-hidraziddal kezelték, valamint hogy a mellékelt használati utasítások figyelmeztessenek az állatállomány expozíciójának elkerülésére.
                  A felhasználási feltételek között adott esetben kockázatcsökkentő intézkedéseknek is szerepelniük kell.
               
            
         (1)  A hatóanyag azonosítására és specifikációjára vonatkozó további részletek a vizsgálati jelentésben találhatók.
   
   
      II. MELLÉKLET
      Az 540/2011/EU végrehajtási rendelet melléklete az alábbiak szerint módosul:
      
                  1.
               
               
                  az A. részben a malein-hidrazidra vonatkozó 52. bejegyzést el kell hagyni;
               
            
                  2.
               
               
                  a B. rész a következő bejegyzéssel egészül ki:
                  
                              Sorszám
                           
                           
                              Közhasználatú név,
                              azonosító szám
                           
                           
                              IUPAC-név
                           
                           
                              Tisztaság (1)
                              
                           
                           
                              Jóváhagyás dátuma
                           
                           
                              Jóváhagyás lejárta
                           
                           
                              Egyedi rendelkezések
                           
                        
                              „117
                           
                           
                              Malein-hidrazid
                              CAS-szám: 123-33-1
                              CIPAC-szám: 310
                           
                           
                              6-hidroxi-2H-piridazin-3-on
                           
                           
                              ≥ 979 g/kg
                              2018. november 1-jéig a hidrazid-szennyeződés a technikai anyagban nem haladhatja meg az 1 mg/kg értéket.
                              2018. november 1-jétől a hidrazid-szennyeződés a technikai anyagban nem haladhatja meg az 0,028 mg/kg értéket.
                           
                           
                              2017. november 1.
                           
                           
                              2032. október 31.
                           
                           
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a malein-hidrazidról szóló megújítási jelentésben és különösen annak I. és II. függelékében található megállapításokat.
                              Az átfogó értékelésben a tagállamoknak fokozott figyelmet kell fordítaniuk a következőkre:
                              
                                          —
                                       
                                       
                                          a fogyasztók védelme,
                                       
                                    
                                          —
                                       
                                       
                                          a szert kezelők és más dolgozók biztonsága; a felhasználási feltételek között elő kell írni megfelelő egyéni védőfelszerelés használatát.
                                       
                                    A tagállamoknak adott esetben gondoskodniuk kell arról, hogy a kezelt növények címkéjén fel legyen tüntetve, hogy a növényt malein-hidraziddal kezelték, valamint hogy a mellékelt használati utasítások figyelmeztessenek az állatállomány expozíciójának elkerülésére.
                              A felhasználási feltételek között adott esetben kockázatcsökkentő intézkedéseknek is szerepelniük kell.”
                           
                        
            
         (1)  A hatóanyag azonosítására és specifikációjára vonatkozó további részletek a vizsgálati jelentésben találhatók.